

Upute za prijavu i predaju završnoga rada

Fakultet hrvatskih studija Sveučilišta u Zagrebu

**UPUTE ZA PRIJAVU I PREDAJU ZAVRŠNOGA RADA
(AK. GODINA 2024./2025.)**

1. Studenti koji kane završiti prijediplomski studij trebaju prije dovršetka završnoga rada u Službi za nastavu i studente preuzeti (na studente prijediplomskoga studija psihologije ne odnosi se obveza pod točkom a, b, d i e):
2. zapisnik o obrani završnoga rada;
3. košuljicu za CD;
4. anketni upitnik o završetku studija;
5. izjavu o pohrani završnoga rada u digitalni arhiv Knjižnice Fakulteta hrvatskih studija;
6. izjavu o autorstvu završnoga rada;
7. obrazac: Dodatne aktivnosti tijekom studija (za dopunsku ispravu);
8. Student završne godine prijediplomskoga studija treba prijaviti završni rad preko Studomata kao i svaki drugi ispit. Ponuđena su dva ispita roka za završni rad u zimskom, četiri ispitna roka u ljetnom i dva ispitna roka u jesenskom ispitnom roku.

Zimski ispitni rok za završni rad: 5. 2. 2025. i 14. 2. 2025.

**Ljetni ispitni rok za završni rad:** 11. 6. 2025., 18. 6. 2025., 25. 6. 2025., 3. 7. 2025. i 10.7.2025.

Jesenski ispitni rok za završni rad: 29.8. 2025. i 4 9. 2025.

1. Mentor je dužan ocjenu završnoga rada upisati u ISVU (Nastavnički portal) i u zapisnik s datumom na koji se je student prijavio.
2. Pravo pristupa završnom radu student stječe nakon što je prethodno položio sve propisane ispite te izvršio ostale obveze predviđene studijskim programom, zakonom i Pravilnikom o studiranju.
3. Nakon što student položi zadnji ispit i nakon što mu je ocjena zadnjega ispita upisana u Studomat u Službu za nastavu i studente dužan je donijeti sljedeće dokumente: (na studente prijediplomskoga studija psihologije ne odnosi se obveza pod točkom b i c ):
4. sve prethodno preuzete i ispunjene obrasce i isprave. Pri tom na Anketnom upitniku obvezno treba označiti brojčanu oznaku (kod) studija:

|  |  |
| --- | --- |
| *FAKULTET HRVATSKIH STUDIJA SVEUČILIŠTA U ZAGREBU***Sveučilišni prijediplomski studij** | Brojčana oznaka |
| **filozofije i kulture**, dvopredmetni | 0129 |
| **komunikologije**, dvopredmetni i jednopredmetni | 0130 |
| **kroatologije**, dvopredmetni i jednopredmetni | 0131 |
| **latinskoga jezika**, dvopredmetni | 0136 |
| **povijesti**, dvopredmetni i jednopredmetni | 0132 |
| **psihologije**, jednopredmetni | 0133 |
| **sociologije**, dvopredmetni i jednopredmetni | 0134 |

1. jedan primjerak naslovnice rada s potpisom mentora
2. završni rad pohranjen na CD-ROM u PDF-formatu (na CD i na košuljicu za CD treba napisati ime i prezime studenta, temu završnoga rada te ime i prezime mentora);
3. Obveze

Student je dužan prije završetka studija:

* podmiriti sve troškove školarine za tekuću akademsku godinu;
* provjeriti jesu li mu sve ocjene upisane u Studomat (ako nisu, o tom treba obavijestiti nastavnika da se unese ocjena i datum polaganja ispita);
* vratiti sve knjige u knjižnicu Fakulteta hrvatskih studija;
* ako je promijenio temu završnoga rada, donijeti novi obrazac za prijavu teme s potpisom mentora, potvrđen prije toga na vijeću odsjeka na kojem student piše završni rad, ne kasnije od 28. veljače 2025.
1. Rokovi

Student koji želi završiti sveučilišni prijediplomski studij u ak. 2024./2025. godini treba ispuniti sve obveze i predati na datum prijave završnoga rada u ISVU sve isprave u Službu za nastavu i studente.

**Napomena:** Nastavnici su pozvani u ovoj akademskoj godini upisati ocjene u ISVU studentima završne godine prijediplomskih studija najkasnije u petak 5. rujna 2025.

1. **Mentor i tema završnoga rada**

Student tijekom petoga semestra prijediplomskoga studija bira mentora (i sumentora) i prijavljuje temu završnoga rada na za to propisanom obrascu: [http://www.fhs.unizg.hr/dokumenti-i-obrasci.](http://www.fhs.unizg.hr/dokumenti-i-obrasci) Obrazac ostavlja u Službi za nastavu i studente, odakle ga preuzima pročelnik odsjeka.

Tema završnoga rada mora biti iz znanstvenoga polja ili grane u kojem je ustrojen studij koji student završava.

Student dvopredmetnoga studija piše samo jedan završni rad na jednom od studija.

Završni rad po svojem sadržaju mora pokazati studentovo poznavanje teme, sposobnost samostalnoga istraživanja, sposobnost primjene znanstvene i stručne metodologije, samostalnoga služenja literaturom i akademsku pismenost. Završni rad može imati od 28.000 do 45.000 znakova s bjelinama (16 do 20 kartica). Piše se na hrvatskom jeziku latiničnim pismom. Iznimno, uz mentorovu suglasnost završni rad može biti pisan na klasičnom ili stranom jeziku.

Radi podizanja kvalitete akademskoga rada omogućuje se korištenje sustava za provjeru izvornosti studentskih radova. Sustav za provjeru izvornosti radova dostupan je nastavnicima za provjeru izvornosti studentskih radova i studentima za samoprovjeru vlastitih radova. Student u dogovoru s mentorom može koristiti softverski sustav za provjeru izvornosti završenoga rada (Turnitin).

Više informacija na: [https://www.fhs.unizg.hr/provjera izvornosti radova.](https://www.fhs.unizg.hr/provjera_izvornosti_radova)

Mentor može biti nastavnik Fakulteta hrvatskih studija (zaposlenik ili vanjski suradnik), koji je izabran u znanstveno-nastavno zvanje. Nastavno osoblje u suradničkom zvanju (asistent i poslijedoktorand) može biti sumentor pri izradi završnoga rada.

Mentor: određuje temu završnoga rada, nadzire njegovu izradu i ocjenjuje ga.

Odsječno vijeće: imenuje mentora (i sumentora ako treba) na studentov prijedlog i uz suglasnost predloženoga nastavnika, odobrava temu rada te odlučuje o promjeni mentora ili teme rada.

Student predaje završni rad u elektroničkoj inačici na CD-ROM-u u PDF formatu.

Student ocijenjen ocjenom nedovoljan (1) nije obranio završni rad. Student koji je ocijenjen ocjenom nedovoljan (1) mora u sljedećoj akademskoj godini prijaviti novu temu završnoga rada.

Ocjenu i ECTS-bodove mentor upisuje u ISVU.

1. Završetak prijediplomskoga studija

Po završetku prijediplomskoga studija studentu se izdaje diploma o završetku studija.

Diploma se izdaje na hrvatskom jeziku. Iznimno, na studentov zahtjev, može biti izdana na nekom drugom jeziku. Dopunska isprava na hrvatskom i engleskom jeziku bez naknade izdaje se sukladno čl. 8. Pravilnika o studiranju na preddiplomskim i diplomskim studijima SUZG.

**Primjer 1. i 2. stranice završnoga rada - za sve studije isto**

Izgled korica:

a) hrbat (europski, pisano odozdo prema gore), ako student izrađuje ukoričeni primjerak:

IME I PREZIME STUDENTA GODINA OBRANE TOČKA ZAVRŠNI RAD

- sve velikim slovima

b) Naslovnica:

*Gornji rub 3,0 cm*

*Lijevi rub 3,0 cm*



SVEUČILIŠTE U ZAGREBU

FAKULTET HRVATSKIH STUDIJA

(Times New Roman 16)

Ime i prezime studenta
(Times New Roman 16)

NASLOV RADA

(Times New Roman 22, Bold)

ZAVRŠNI RAD

(Times New Roman 16)

Zagreb, godina.

(Times New Roman 16)

*Donji rub 3,0 cm*

*Desni rub 3,0 cm*

***Drugi list*** *- druga pisana stranica unutar rada (sadržaj isti kao i na koricama, uz dodatak odsjeka te imena i potpisa mentora i sumentora):*



SVEUČILIŠTE U ZAGREBU

FAKULTET HRVATSKIH STUDIJA

ODSJEK ZA

(Times New Roman 16)

IME I PREZIME STUDENTA
(Times New Roman 16)

NASLOV RADA

(Times New Roman 22, Bold)

ZAVRŠNI RAD

(Times New Roman 16)

Mentor: \*titula, ime i prezime

Sumentor (ako postoji): \*titula, ime i prezime
(Times New Roman 16)

Zagreb, godina.

(Times New Roman 16)